  Анжелика Тихонова корреспондент Удмуртиын «Ночь искусств - 2019» акци улсын 477 ужрадъёс ортчозы. Со сярысь журналистъёслы элькунысь лулчеберетъя министерствоысь мерлыко но лулчеберет ужъёсъя но муниципал кылдытэтъёсын ужанъя ёзэтысь консультант Юлия Горбунова вераз. Ужрад элькунысь 30 муниципал кылдытэтъёсын, 17 кун ужъюртъёсын ортчоз. 3-тӥ шуркынмонэ быдэс улосвылын 243 интыос ужалозы Со ужрадъёс дыръя лулчеберет уужъюртъёс возьматозы сое, мае нуналлы быдэ ужаку уг возьмато Юлия Горбунова, Удмуртиысь лулчеберетъя министерствоысь мерлыко но лулчеберет ужъёсъя но муниципал кылдытэтъёсын ужанъя ёзэтысь консультантКаръёсын улӥсьёс музей фондъёсы вуылыны, ас синмынызы адӟыны, кызьы музей арбериосты но суредъёсты утё, концертъёсы, квестъёсы, мастер-классъёсы, экскурсиосы пыриськыны быгатозы. Нырысьсэ ӧсъёссэ «Лудорвай» музейно-просветительской центр усьтоз. Куноосты нимысьтыз ӧтем кунолэсь Илья Калашниковлэсь «Круглое шоу» возьма. Отын со горд сюен ужаны дышетоз.  Тодэ вайытом, Эгра ёросысь шаертодонъя музейын нырысетӥез Удмуртиын иммерсивной (пушказ выён луонлыкен) адӟытон усьтӥськиз.  Тегъёс: Лулчеберет Ижкар Музей Удмуртия искусство  